RETScreen

RETScreen софтверот за управување со чиста енергија (обично во скратена верзија RETScreen) е софтверски пакет развиен од страна на Владата на Канада. RETScreen Expert беше истакнат на Министерскиот состанок за чиста енергија во 2016 г. што се одржа во Сан Франциско. Софтверот е достапен на 36 јазици, вклучувајќи и македонски.

RETScreen Expert е тековната верзија на софтверот и беше јавно претставена на 19 септември 2016 г. Софтверот овозможува сеопфатна идентификација, оценување и оптимизација на техничката и финансиската одржливост на потенцијалните проекти за одржлива енергија и енергетска ефикасност; како и мерење и потврдување на фактичката ефикасност на објектите и идентификација на можностите за заштеда на енергија/производство. „Режимот на програма за приказ“ во RETScreen Expert е бесплатен и дозволува пристап до сите функции на софтверот. Меѓутоа, за разлика од минатите верзии на RETScreen, сега е достапен нов „Професионален режим“ (што им овозможува на корисниците да зачувуваат, печатат итн.) и за него се плаќа годишна претплата.

RETScreen Suite, што се состои од RETScreen 4 и RETScreen Plus, е претходната верзија на софтверот RETScreen. RETScreen Suite опфаќа можности за когенерирање и анализа на воненергетската мрежа.

За разлика од RETScreen Suite, RETScreen Expert е една интегрирана софтверска платформа; користи детални и сеопфатни архетипови за оценување проекти; и опфаќа можност за анализа на портфолио. RETScreen Expert содржи голем број бази на податоци за да му помогне на корисникот, вклучувајќи глобална база на податоци за климатските услови добиена од 6.700 станици што се наоѓаат на земјата и сателитски податоци од НАСА; база на референтни податоци; база на податоци во врска со трошоците; база на податоци од проекти; хидролошка база на податоци и база на податоци од производи. Софтверот содржи обемен материјал за обука, вклучувајќи и електронски учебник.

 Историја 
Првата верзија на RETScreen беше објавена на 30 април 1998 година. RETScreen Version 4 беше објавена на 11 декември 2007 г. во Бали, Индонезија од страна на Министерот за животна средина на Канада. RETScreen Plus беше објавена во 2011 г. RETScreen Suite (интегрирајќи ги RETScreen 4 и RETScreen Plus со бројни дополнителни надградби), беше објавена во 2012 г. RETScreen Expert беше претставена пред јавноста на 19 септември 2016 г.

 Програмски барања 
Услови што треба да бидат исполнети за функционирање на програмата се Microsoft® Windows 7 SP1, Windows 8.1 или Windows 10; и Microsoft .NET Framework 4.7 или понова верзија. Програмата може да работи на Apple Macintosh компјутери со употреба на Parallels или VirtualBox за Mac.

 Партнери 
RETScreen работи под раководство и постојана финансиска поддршка на Истражувачкиот центар за природни извори на Канада, CanmetENERGY во Варенес, оддел на Владата на Канада. Главниот тим ја користи максимално соработката со голем број владини и мултилатерални организации, со техничка поддршка од голема мрежа на експерти од индустрискиот, владиниот и академскиот сектор. Најважни партнери се Истражувачкиот центар на НАСА во Ленгли, Партнерството за обновлива енергија и енергетска ефикасност (REEEP), Независниот оператор за системи за електрична енергија (IESO) на Онтарио, УНЕП-овиот сектор за енергетика при Одделот за технологија, индустрија и економија, Глобалната служба за животна средина (GEF), Фондот за јаглероден прототип на Светската банка и Иницијативата за одржлива енергија на Јоршкиот универзитет.

 Примери за употреба 
Од февруари 2018 г., софтверот RETScreen имаше повеќе од 575.000 корисници во секоја земја и територија.

Со независно истражување за влијанието проценето е дека до 2013 година, употребата на софтверот RETScreen резултирала, на светско ниво, со заштеда поголема од 8 милијарди долари од трошоците за трансакции меѓу корисниците, намалување на емисијата на стакленички гасови за 20 MT годишно и имала придонес за најмалку 24 GW во вид на инсталирани капацитети за чиста енергија.

RETScreen се користи во целиот свет за олеснување и спроведување на проектите за чиста енергија. На пример, RETScreen се користел:

 за модифицирање на Емпаер Стејт Билдинг со мерки за енергетска ефикасност
 на производните капацитети на 3M Canada
 во голема мера од страна на ирската индустрија за генерирање енергија од ветер за анализа на потенцијални нови проекти
 за следење на ефикасноста на стотици училишта во Онтарио
 од страна на програмата на Mанитоба Хидро за комбинирање на топлината и енергијата (биоенергетска оптимизација) за тестирање на примената на проектите
 за управување со енергијата во кампусите на универзитетите и колеџите
 во повеќегодишна проценка и евалуација на фотоволтаичната ефикасност во Торонто, Канада
 за анализа на сончевото воздушно греење во инсталациите на Воздухопловството на САД
 за општински објекти, вклучувајќи утврдување на можностите за модификации од аспект на енергетска ефикасност во разни општини во Онтарио.

Обемна колекција на статии со детали за тоа како се користи RETScreen во различни контексти е достапна на LinkedIn страницата на RETScreen.

RETScreen исто така се користи како наставна и истражувачка алатка од страна на повеќе од 1.100 универзитети и колеџи низ целиот свет и често се цитира во академската литература.На пример, пребарувањето на Google Scholar за RETScreen на 7 февруари 2018 даде над 5.500 резултати. Примери за употребата на RETScreen во академскиот свет може да се најдат во деловите „Публикации и извештаи“ и „Курсеви на универзитети и колеџи“ од билтенот на RETScreen, достапен преку Прирачникот за корисникот во преземениот софтвер.

Употребата на RETScreen е задолжителна или препорачана во рамките на стимулирачките програми за чиста енергија на сите владини нивоа во целиот свет, вклучувајќи ги UNFCCC и ЕУ; Канада, Нов Зеланд и Обединетото Кралство; бројни држави во САД и канадски провинции; градови и општини; и комунални претпријатија. Националните и регионалните работилници за обука на RETScreen се спроведуваат со официјално барање на Владите на Чиле, Саудиска Арабија и 15 земји во Западна и Централна Африка, како и Организацијата за енергетика на Јужна Америка (OLADE).

 Награди и признанија 
Во 2010 г., RETScreen International ја доби Наградата за извонредност во доменот на јавните услуги, највисоката награда што ја доделува владата на Канада на јавните службеници.
Тимовите на RETScreen и RETScreen се номинирани за и добиваат бројни други престижни награди вклучувајќи ги Глобалната награда за обновлива енергија на Еrnst & Young/Euromoney, Енергетски свет (национална награда за Канада) и Медалот за одликувањето на GTEC.

 Критики 
Прегледот на Меѓународната агенција за енергетика на бета изданието на делот за хидроенергетика на софтверот го опиша како „многу импресивен“. Европската агенција за животна средина потврдува дека RETScreen е „исклучително корисна алатка.“ RETScreen исто така е наречен „една од неколкуте софтверски алатки, и убедливо најдобра, достапни за оценување на економијата на инсталациите за обновлива енергија“ и „алатка за подобрување... на пазарната кохерентност“ на чистата енергија во целиот свет.

 Поврзано 
 Обновливи извори на енергија

 Наводи 

 Надворешни врски 
RETScreen International 
RETScreen Expert - Benchmark Analysis (video) 
RETScreen Expert - Feasibility Analysis (video) 
RETScreen Expert - Performance Analysis (video) 
RETScreen Expert - Portfolio Analysis (video) 
RETScreen Clean Energy Bulletin
What is RETScreen?

Категорија:Обновливи извори на енергија
Категорија:Сончева енергија
Категорија:Ветерна енергија